Rikunarita-ORG/Wikinium huggingface dataset:
# Victoria (Australië)

*Dat artikel es geschreevn in 't Noordelik West-Vlams.*

---

Victoria in Australië
Detailkoarte
**Victoria** (ofgekort **Vic**) is e stoat in 't zuudôostn van Australië. D' ippervlakte bedroagt 227.444 vierkante kilometer en der weunn mêer of 6,7 miljoën menschn. D'n hoofstad en grotste stad is Melbourne.

*
*

De grenze mè New South Wales is de zudelikn oever van de riviere de Murray. In 't westn grenst Victoria an Zuud-Australië en in 't zuudn an d'n Indischn Oceoan. De Bass-stroate ligt tusschn Victoria en Tasmanië. Victoria is lik Queensland vernoemd noa keuniginne Victoria.

De mêerderheid van de bevolkienge weunt in 't grôotstedelik gebiëd van Melbourne. Andere grôte steedn zyn Geelong, Ballarat en Bendigo.

* Zicht ip Melbourne
* Bells Beach an de Zuudkust langst de Great Ocean Road
* De Twoalf Apostels, Port Campbell National Park
* The Grotto by Port Campbell

|  |  |
| --- | --- |
|  | Ofbeeldiengn die ier by passn ku je vien in de categorie **Victoria, Australia** van Wikimedia Commons. |
# Eiland

St. Martin's, Scilly-eilandn
Atafu, atol van Tokelau, archipel in de Stilln Oceoan
'n **Eiland** is e stik land die an al de kantn omriengd is deur woater, moa die kleinder is of e continent en grotter of e rotse of e zandbank. E groep van geogroafisch of geologisch verwante eilandn is 'n archipel.

Groenland is 't grotste eiland ter weireld met 'n ippervlak van 2.166.086 km².

## Sôortn eilandn

### Continentoal eiland

E continentoal eiland is e landmassa die ip 't continentoal plat ligt van e continent. Vôorbeeldn zyn Borneo, Java en Sumatra (Azië), Nieuw-Guinea, Tasmanië en Kangaroo Island (Australië), Grôot-Brittannië, Ierland en Sicilië (Europa), Groenland, Newfoundland, Long Island en Sable-eiland (Nôord-Amerika) en Barbados, Falklands en Trinidad (Zuud-Amerika).

### Oceoanisch eiland

'n Oceoanisch eiland zit nie ip e continentoal plat. De mêeste zyn van vulkoanischn ôorsproeng, lyk Sint-Helena in de Zuud-Atlantischn Oceoan. E vulkoanisch eiland wordt gevormd deur ipêenvolgnde uutbarstiengn van e vulkoan, woadeur dat de kroater boovn de zêespegel stygt en 'n eiland vormt. Vele van die eilandn zyn nie stabiel en kunn verdwynn binn ênigte moandn of joarn. D' andere oceoanische eilandn zyn tektonisch van ôorsproeng en oentstoan deur ploatbewegiengn die den diepn oceoanbodem ipheffn toet boovn 't ippervlak.

'n Atol is 'n eiland, gevormd uut e koroalrif die gegroeid is ip e g'erodeerd en verzoenkn vulkoanisch eiland. 't Rif komt an d' ippervlakte van 't woater en vormt e nieuw eiland. Atols zyn typisch rienkvormig met e centroale lagune. Vôorbeeldn zyn de Line-eilandn in de Stilln Oceoan en de Maldiven in den Indischn Oceoan.

|  |  |
| --- | --- |
|  | Ofbeeldiengn die ier by passn ku je vien in de categorie **Islands** van Wikimedia Commons. |